'S e Uibhist a Deas an dara eilean as motha anns Na h-Eileanan Siar, mu 20 mìle a dh'fhaid is mu 7 mìle a leud. Cha mhòr nach e cladach a-mhàin a th' ann an oirthir an iar an eilein, le machair torrach air cùl na gainmhche. Tha sreath de bheanntan air an taobh sear, le Beinn Mhòr is Hecla nam measg. 'S e Loch Sgioport, Loch Aineort is Loch Baghasdal na trì lochan mara mòra air an taobh sear. Tha an t-eilean ceangailte ri Beinn a' Bhaoghla is Eirisgeigh le cabhsairean.